*De eljön az óra, és az most van, amikor az igazi imádói lélekben (Szellemben) és igazságban imádják az Atyát, mert az Atya is ilyen imádókat keres magának.* Jn 4,23

Az idő: most! Már nem kell várni semmire. Ez hatványozottan igaz ránk. Jézus mindent elvégzett a kereszten, az Atya „kibékült” a világgal, elfogadta a golgotai váltságot és béke van az ember és a Mindenható Isten között.

Most már lehet az Atyát igazán, az Ő szíve szerinti módon imádni. Akik így imádják, mind a Szent Szellem által és az általa adott módon viszik hálájukat a trón elé. Miért keres ilyen imádókat Isten? Mert ők saját akaratukat alávetik a Szent Szellem munkájának. A Szent Szellem, mint Isteni személy pedig a megfelelő dolgokat a megfelelő módon viszi az Atya elé az imádón keresztül. Ekkor pedig nincs akadálya annak, hogy az Atya minden kérésre válaszoljon. Vadon Gyula